**Ministru kabineta noteikumu projekta**

**„Grozījumi Ministru kabineta 2006.gada 27.jūnija noteikumos**

**Nr.508 „Noteikumi par aizsargjoslām ap valsts aizsardzības**

**objektiem un šo aizsargjoslu platumu””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekta izstrādes nepieciešamība izriet no Aizsargjoslu likuma 23.1panta trešās daļas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Aizsargjoslu likuma 23.1panta trešo daļu Ministru kabineta 2006.gada 27.jūnija noteikumi Nr.508 „Noteikumi par aizsargjoslām ap valsts aizsardzības objektiem un šo aizsargjoslu platumu” (turpmāk – Noteikumi) nosaka valsts aizsardzības objektus un aizsargjoslas platumu ap šo objektu.  Noteikumu 2.11., 2.33., 2.35. un 2.38.apakšpunktā ir noteiktas aizsargjoslas 25 metru platumā ap šādiem valsts aizsardzības objektiem:   * 2.11. Liepājas rajons, Rucavas pagasts. Pape, Papes novērošanas postenis, kadastra Nr.6484 077 0049; * 2.33. Talsu rajons, Kolkas pagasts, „Jūraspērles”, kadastra Nr.8862 007 0187; * 2.35. Talsu rajons, Rojas pagasts, „Lokatori”, kadastra Nr.8882 008 0785; * 2.38. Ventspils rajons, Tārgales pagasts, „Leitnanti”, kadastra Nr.9866 005 0020.   Saskaņā ar Ministru kabineta 2012.gada 15.augusta rīkojumu Nr.386 „Par valsts nekustamā īpašuma „Jūras Pērles”, Kolkā, Kolkas pagastā, Dundagas novadā, nodošanu Dundagas novada pašvaldības īpašumā”, nekustamais īpašums „Jūraspērles”, Kolkā, Kolkas pagastā, Dundagas novadā nodots Dundagas novada pašvaldības īpašumā”.  Saskaņā ar Ministru kabineta 2012.gada 16.oktobra rīkojumu Nr.484 „Par nekustamo īpašumu nodošanu Finanšu ministrijas valdījumā” nekustamie īpašumi - „Papes novērošanas postenis”, Papē, Rucavas pagastā, Rucavas novadā un „Lokatori” Rojas pagastā, Rojas novadā - ir nodoti Finanšu ministrijas valdījumā.  Saskaņā ar Ministru kabineta 2013.gada 10.jūlija rīkojumu Nr.313 „Par nekustamā īpašuma „Leitnanti” Jaunciemā, Tārgales pagastā, Ventspils novadā, nodošanu Zemkopības ministrijas valdījumā”, nekustamais īpašums „Leitnanti”, Jaunciemā, Tārgales pagastā, Ventspils novadā ir nodots Zemkopības ministrijas valdījumā.  Īpašnieka/ valdītāja maiņa ir veikta arī zemesgrāmatas nodalījumu ierakstos.  Līdz ar to minētie īpašumi ir zaudējuši valsts aizsardzības īpašuma objekta statusu un tiem nav nepieciešama aizsargjosla. |
| 3. | Projekta izstrādē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana**  **un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Ministru kabineta noteikumi tiks publicēti oficiālajā izdevumā „Latvijas Vēstnesis” - elektroniski interneta vietnē [www.vestnesis.lv](http://www.vestnesis.lv), kā arī būs pieejami bezmaksas normatīvo aktu bāzē [www.likumi.lv](http://www.likumi.lv). |

Anotācijas II – VI sadaļa – projekts šīs jomas neskar.

Aizsardzības ministrs R.Vējonis

Vīza: Aizsardzības ministrijas valsts sekretārs J.Sārts

04.07.2014 14:32

414

S.Grizāne, 67300223

Sarmite.Grizane@vamoic.gov.lv